CELEX: 32015D1989
Language: lt
Date: 1445817600000
Title: 2015 m. spalio 26 d. Tarybos sprendimas (ES) 2015/1989 dėl Susitarimo dėl Tarptautinio mokslo ir technologijų centro veiklos tęsimo pasirašymo Europos Sąjungos vardu

6.11.2015   
            
            
               LT
            
            
               Europos Sąjungos oficialusis leidinys
            
            
               L 290/7
            
         TARYBOS SPRENDIMAS (ES) 2015/1989
   2015 m. spalio 26 d.
   dėl Susitarimo dėl Tarptautinio mokslo ir technologijų centro veiklos tęsimo pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 1 dalį ir 37 straipsnį,
   atsižvelgdama į Sutartį dėl Europos Sąjungos veikimo, ypač į jos 180 straipsnį ir 218 straipsnio 5 dalį,
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               2013 m. spalio 21 d. Taryba įgaliojo Komisiją ir vyriausiąjį įgaliotinį pradėti derybas dėl Europos Sąjungos ir Europos atominės energijos bendrijos (Euratomas), veikiančių kaip viena Šalis, ir Armėnijos Respublikos, Gruzijos, Japonijos, Jungtinių Amerikos Valstijų, Kazachstano Respublikos, Kirgizijos Respublikos, Korėjos Respublikos, Norvegijos Karalystės ir Tadžikistano Respublikos susitarimo dėl Tarptautinio mokslo ir technologijų centro veiklos tęsimo (toliau – Susitarimas);
            
         
               (2)
            
            
               tos derybos buvo sėkmingai užbaigtos ir Susitarimas buvo parafuotas 2015 m. birželio 22 d.;
            
         
               (3)
            
            
               dėl klausimų, kurie priklauso Euratomo kompetencijai, Susitarimo sudarymui taikoma atskira procedūra;
            
         
               (4)
            
            
               Susitarimas turėtų būti pasirašytas Sąjungos vardu,
            
         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Susitarimą dėl Tarptautinio mokslo ir technologijų centro veiklos tęsimo su sąlyga, kad minėtas Susitarimas bus sudarytas (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2015 m. spalio 26 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  Susitarimo tekstas bus paskelbtas kartu su sprendimu dėl jo sudarymo.